Diari Oficial de la Generalitat Valenciana


Sumari del DOGV 9603, del 25-05-2023 (2023/5598)

RESOLUCIÓ de 15 de maig de 2023, de la directora general de Personal Docent, per la qual s'habilita l'accés a OVIDOC, al personal funcionari de carrera que participe en els procediments de provisió de llocs docents dependents de la Generalitat Valenciana, al personal integrant de les llistes d'aspirants a la provisió de llocs en règim d'interinitat i al personal que participe en els procediments de provisió de llocs de difícil cobertura.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9603

Data del DOGV
:   25-05-2023

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2023/5598


Data del document
:   15-05-2023

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * concurs administratiu

RESOLUCIÓ de 15 de maig de 2023, de la directora general de Personal Docent, per la qual s'habilita l'accés a OVIDOC, al personal funcionari de carrera que participe en els procediments de provisió de llocs docents dependents de la Generalitat Valenciana, al personal integrant de les llistes d'aspirants a la provisió de llocs en règim d'interinitat i al personal que participe en els procediments de provisió de llocs de difícil cobertura. [2023/5598]  
  
  
L'Ordre 5/2021, de 12 de febrer, de la Conselleria d'Educació, Cultura i Esport, per la qual es regulen el contingut, ús i accés a l'expedient docent electrònic normalitzat (EDEN), al servei del sistema públic educatiu de la Generalitat (DOGV 9022, 17.02.2021), en l'article 2 estableix que l'expedient electrònic s'aplicarà a tot el personal docent i als professionals que en el passat van tinguen la condició de docent o siguen susceptibles de posseir-la en el futur, en el curs de la seua trajectòria professional.  
En compliment d'aquest precepte i per a l'efectiva implantació d'EDEN, es considera necessari habilitar l'accés a l'Oficina Virtual per a docents de la Conselleria d'educació, Cultura i Esport (OVIDOC), al personal funcionari de carrera que participe en els procediments de provisió de llocs docents dependents de la Generalitat Valenciana, al personal integrant de les llistes d'aspirants a la provisió de llocs en règim d'interinitat i al personal que participe en els procediments de provisió de llocs de difícil cobertura.  
En la tramitació d'aquesta resolució s'ha complit el que es disposa en l'article 37 del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut bàsic de l'empleat públic i els articles 186 i següents de la Llei 4/2021, de 16 d'abril, de la funció pública valenciana.  
En virtut de les atribucions conferides per l'article 8 del Decret 173/2020, de 30 d'octubre, del Consell, d'aprovació del Reglament orgànic i funcional de la Conselleria d'Educació, Cultura i Esport (DOGV 8959, 24.11.2020), aquesta Direcció General de Personal Docent, resol:  
  
Primer. Objecte i àmbit d'aplicació  
La present resolució té per objecte regular l'accés a l'Oficina Virtual del Docent de la Conselleria d'Educació, Cultura i Esport (OVIDOC) al personal funcionari de carrera que participe en els procediments de provisió de llocs docents dependents de la Generalitat Valenciana, al personal integrant de les llistes d'aspirants a la provisió de llocs en règim d'interinitat i al personal que participe en els procediments de provisió de llocs de difícil cobertura.  
  
  
Segon. Petició d'accés  
Les sol·licituds d'accés es presentaran per via electrònica. L'obtenció de les credencials d'accés a OVIDOC es realitzarà mitjançant la plataforma de tramitació electrònica de la seu electrònica de la Generalitat. L'enllaç d'accés a aquesta plataforma estarà disponible en la pàgina web de la Conselleria d'Educació https://ceice.gva.es/.  
Podrà utilitzar-se, com a mètode d'autenticació en el sistema, certificats electrònics admesos per la seu electrònica de la Generalitat (https://sede.gva.es).  
  
Tercer. Accés a OVIDOC  
L'accés a la plataforma OVIDOC es podrà realitzar des de l'enllaç https://ovidoc.edu.gva.es, utilitzant els sistemes d'identificació i autenticació previstos en l'article 7 del Decret 51/2011, de 13 de maig, del Consell, sobre el sistema de comunicació de dades a la conselleria competent en matèria d'educació, a través del sistema d'informació ITACA, dels centres docents que imparteixen ensenyaments reglats no universitaris. Alternativament, podrà utilitzar-se, com a mètode d'autenticació en el sistema, certificats electrònics admesos per la seu electrònica de la Generalitat (https://sede.gva.es) o una td@fs-kumdgoozau (https://clave.gob.es).  
Quart. Tràmits disponibles  
El personal objecte d'aquesta resolució podrà, a través d'OVIDOC, participar en els procediments de selecció i de provisió de personal docent, i en altres tràmits que puguen habilitar-se per la direcció general competent en matèria de personal docent.  
  
Cinqué. Incorporació de dades a l'expedient docent electrònic normalitzat  
El personal interessat, podrà incorporar les seues dades personals i el seu historial acadèmic a l'expedient docent, a través d'OVIDOC segons el que es disposa en l'Ordre 5/2021, de 12 de febrer, de la Conselleria d'Educació, Cultura i Esport, que regula el contingut, l'ús i accés a l'expedient docent electrònic normalitzat (EDEN).  
En el cas de dades personals i titulacions oficials no serà necessari adjuntar cap documentació quan no existisca oposició a la consulta mitjançant la plataforma autonòmica d'Interoperabilitat a altres administracions públiques.  
  
Sisé. Autorització per al tractament de dades de caràcter personal  
El desenvolupament del procediment mitjançant la present resolució comporta el tractament de dades de caràcter personal de les persones sol·licitants, en el marc del que es disposa en el Reglament (UE) 2016/679 del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades (RGPD), i en la Llei orgànica 3/2018, de 5 de desembre, de protecció de dades personals i garantia dels drets digitals, tractament que es realitza en els següents termes:  
a) Responsable del tractament: Conselleria d'Educació, Cultura i Esport.  
b) Categoria i origen de les dades a tractar: dades personals identificatives, de contacte, acadèmiques i professionals i de qualsevol altra naturalesa que siguen recollides tant a través de formularis i de documentació que s'acompanye com de consulta a plataformes autonòmiques d'Interoperabilitat (d'ara en avant PAI) o a altres administracions públiques.  
Si la documentació presentada conté dades de terceres persones, prèviament a la comunicació d'aquestes dades a la Conselleria, les persones sol·licitants i representants legals hauran d'informar aquestes persones del tractament de les seues dades per part de la Conselleria, en els termes establits en aquest apartat.  
c) Fins del tractament i base jurídica: Amb base jurídica en el compliment d'una missió realitzada en interés públic, l'exercici de poders públics i en el compliment de les obligacions legals (articles 6.1 e i 6.1 c de l'RGPD) i segons el que es preveu en aquesta resolució i la normativa d'aplicació, incloses les que regulen el tràmit electrònic, les dades personals es tractaran per a l'actualització de l'expedient electrònic normalitzat del docent i per a actualitzar les dades personals del registre de personal docent REGPER.  
d) Destinataris de les dades: no està prevista la cessió de dades a tercers.  
e) Totes les dades sol·licitades a través del formulari de sol·licitud, així com la documentació vinculada, són necessàries per a poder tramitar la sol·licitud.  
f) Termini de conservació de dades: les dades personals es conservaran durant el temps necessari per a complir amb la finalitat per a la qual es recapten i pels terminis establits en les normes vigents per a complir les obligacions i responsabilitats legals, que seran suprimides d'acord amb el que es disposa en la normativa d'arxius i documentació.  
  
g) Drets: la persona interessada pot exercitar els drets d'accés, rectificació, supressió, oposició, limitació al tractament, portabilitat i no ser objecte d'una decisió basada únicament en el tractament automatitzat, a través de les següents vies:  
· Tràmit electrònic accessible en l'URL:  
https://www.gva.es/va/inicio/procedimientos'id\_proc=19481  
· Enviant la petició a qualsevol de les següents adreces:  
Postal: avinguda de Campanar, 32. 46094 València  
Electrònica: xapcwzbhkhewcjpypvhgekrz@szl.gw  
· De manera presencial a través del registre.  
L'exercici dels drets requereix la identificació inequívoca de la persona interessada o del seu representant.  
h) Dret a reclamar: persona interessada pot presentar una reclamació davant l'Agència Espanyola de Protecció de Dades, a través de la seu electrònica accessible en l'adreça https://www.aepd.es, si considera no atesos els seus drets o vulnerat el tractament de les seues dades personals. Prèviament pot contactar amb el delegat/a de Protecció de Dades de la Generalitat a través de tnw@dvg.dx o adreçant-se al passeig de l'Albereda, 16 - 46924 València.  
  
  
Disposició final  
  
La present resolució entra en vigor l'endemà de la publicació en el Diari Oficial de la Generalitat Valenciana.  
  
Contra la present resolució, que exhaureix la via administrativa, podrà interposar-se un recurs potestatiu de reposició davant la Direcció General de Centres i Personal Docent en el termini d'un mes, a comptar des de l'endemà de la seua publicació, d'acord amb el que es disposa en els articles en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques o directament un recurs contenciós administratiu davant el jutjat contenciós administratiu competent, en el termini de dos mesos a comptar des de l'endemà de la data de la publicació, conformement amb el que s'estableix en els articles 8 i 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 15 de maig de 2023.- La directora general de Personal Docent: M. Ángeles Herranz Ábalos.